רעידת האדמה במערב ג'אווה (2022)

ב-21 בנובמבר 2022, בשעה 13:21 לפי השעון המקומי, אירעה רעידת אדמה בעוצמה של 5.6 לפי סולם מגניטודה לפי מומנט במחוז מערב ג'אווה באינדונזיה, ליד העיר צ'יאנג'ור . כתוצאה מרעידת האדמה נהרגו לפחות 268 איש ויותר מ-2,000 נפצעו. 151 מדווחים כנעדרים. יותר מ-122,198 בתים נפגעו בצ'יאנג'ור. רעידת האדמה הורגשה בחוזקה גם בג'קרטה, מה שגרם לרבים מהמתגוררים בבתים רבי קומות לברוח מבתיהם. מערב ג'אווה הוא מחוז במערב האי ג'אווה שבאינדונזיה, על פי מפקד האוכלוסין מ-2020 אוכלוסיית המחוז מנתה כ-48.2 מיליון תושבים, המאוכלס ביותר במדינה.

== הגדרה טקטונית ==
האי ג'אווה שוכן ליד גבול התכנסות (אזור התכנסות של שני לוחות או יותר) פעיל המפריד בין לוח סונדה מצפון ללוח האוסטרלי בדרום. בגבול, המסומן על ידי תעלת סונדה, הלוח האוסטרלי הנע לכיוון צפון עובר תהליך גאולוגי של הפחתה מתחת ללוח סונדה. באזור ההפחתה ייתכנו רעידות אדמה בעוצמה של עד 8.7, בעוד שבאזור הלוח האוסטרלי עשויות להיווצר גם רעידות אדמה עמוקות יותר בתוך הליתוספירה היורדת (רעידות אדמה תוך לוחיות) מתחת לחופי ג'אווה. באזור ההפחתה היו בעבר כבר שתי רעידות אדמה הרסניות וצונאמי בשנים 2006 ו-1994. רעידת אדמה נוספת במערב ג'אווה בשנת 2009 גרמה גם היא להרס חמור באזור.<ref name="Cipta18"></ref>

== רעידת האדמה ==
על פי הסוכנות המקומית למטאורולוגיה, אקלימטולוגיה וגיאופיזיקה (BMKG), רעידת האדמה התרחשה בעומק 11 ק"מ (6.8 מייל) מה שמסווג אותה כאירוע רדוד. ידוע כי לרעידת האדמה היה מוקד עיקרי הקשור לפעילות סיסמית במקומות: Cimandiri Fault או Padalarang Fault, אם כי המקור המדויק אינו ידוע.<ref name="Suryo1"></ref> אורכו של Cimandiri Fault הוא 100 ק"מ (62 מייל) והוא עובר לאורך נהר מנדירי. הוא משתרע ממפרץ פלבונרטו ועד אזור צ'יאנג'ור. זהו מדרון חלק עם מרכיב אנכי לאורך הקטע ממפרץ פלבונרטו ויחד עם המבנה הגאוגרפי המאפיין באזור למבנג ובאריביס, הם עלולים ליצור רעידות אדמה הרסניות.<ref></ref>

העוצמות המורגשות של רעידת האדמה נעו בין 3 ל 5 באזורים שונים.<ref name="Emeria1"></ref> עד 22 בנובמבר בשעה 07:30 בבוקר בשעון מקומי, נרשמו 122 רעידות משנה בעוצמה של בין 1.8 ל-4.2, שהתרחשו בקצב הולך ופוחת לאורך זמן.<ref name="Fadjarudin1"></ref><ref name="Ridwan1"></ref><ref></ref>

לפי הסקר הגאולוגי של ארצות הברית רעידת האדמה התרחשה כתוצאה מפגיעה בקרום של לוח סונדה. מנגנוני מוקד הרעש מצביעים על כך שהקרע התרחש במתלול צפוני או במזרח. מיקומו הוא 260 ק"מ (160 מייל) מצפון-מזרח לאזור ההפחתה.<ref name="usgs1"></ref>

רעידות אדמה תועדו באזור צ'יאנג'ור מאז 1844. בשנים 1910, 1912, 1958, 1982 ו-2000 גרמו רעידות אדמה נזקים ונפגעים באזור.<ref></ref>

== נזק ==
למרות גודלה המתון יחסית של רעידת האדמה, העומק של הרעידה גרם לרעידות חזקות.<ref></ref> הסוכנות הלאומית למניעת אסונות (BNPB) מסרה כי היקף הנזק לבתים ולבניינים עדיין מוערך<ref></ref> אך תיארה את הנזק כ"מאסיבי".<ref name="Mufarida1"></ref> לפחות 22,198 בתים ניזוקו,<ref name="CNN3"></ref> כולל 6,570 בתים שספגו נזקים קשים.<ref name="Choirul2"></ref><ref name="CNN2"></ref> לפחות ל-2,071 נגרם נזק בינוני וכ 12,641 בתים ספגו נזקים קלים.<ref name="Choirul2" /> מרכז קניות קרס<ref name="Tribunnews1" /> ובנוסף שני בנייני משרדים ממשלתיים, שלושה בתי ספר, בית חולים, מתקן דתי ופנימייה אסלאמית ניזוקו.<ref name="Tribunnews1"></ref> <ref></ref>

מפולות עפר גרמו לנזקים וחסימות כבישים.<ref></ref> גופותיהם של חמישה אנשים נמצאו מתחת למפולות בצ'יאג'ור.<ref name="Taufiqurrahman1"></ref> מפולת לאורך הדרך הלאומית Puncak-Cipanas-Cianjur אילצה את הסטת התנועה מכביש זה. בנוסף עצים נפלו, עמודי חשמל נעקרו וכבלי חשמל נפלו לאורך הכבישים.<ref></ref> לפחות 681 בתים, שישה בתי ספר ו-10 מבני דת ניזוקו באזור סוקמבי. לא נרשמו מקרי מוות באזור זה אך 11 בני אדם נפצעו ו-58 משפחות נעקרו מבתיהם.<ref></ref> בנפת קארינגין, באזור לבק, נפגעו שני בתי ספר ו-89 בתים, ואדם אחד נפצע.<ref name="beritasatu1"></ref> שבעים ושמונה בתים, ובית ספר ופנימייה אסלאמית ניזוקו באזור בוגור.<ref name="Astyawan1"></ref>

על פי הסוכנות הלאומית למניעת אסונות לפחות 268 בני אדם נהרגו ו-122 גופות כבר זוהו.<ref name="Fadhil1"></ref><ref name="BNPBofficial2"></ref> בתחילה דווח בטעות על 162 הרוגים, בדיווח מטעם מושל מערב ג'אווה רידוואן קמיל לאחר ששילב נתונים מדיווחים לא מאומתים שנתקבלו בעל פה על 100 מקרי מוות עם הנתון הרשמי הקודם של 62 הרוגים.<ref name="Damarjati1"></ref> רוב מקרי המוות נגרמו כתוצאה מבניינים שקרסו. רובם היו תלמידי בתי ספר שמתו לאחר שנפגעו ממפולות.<ref name="aljazeera1"></ref> עוד 1,083 בני אדם נפצעו ועד 151 בני אדם נותרו נעדרים<ref name="CNN4"></ref> וייתכן שהם לכודים מתחת למבנים שקרסו.<ref name="Junita1"></ref><ref name="cnnindonesia1"></ref> עשרות תלמידים נפצעו ממפולות בבתי הספר שלהם.<ref name="Susan1"></ref> מספר הנפגעים עשוי לעלות מכיוון שהקורבנות עדיין קבורים מתחת לפסולת בניין, ואזור אחד נותר חסום כתוצאה ממפולת.<ref></ref><ref></ref> 58,362 בני אדם נוספים נעקרו מבתיהם.<ref name="radarbandung1"></ref>

רעידת האדמה הזו הורגשה בעוצמה בג'קרטה, בירת אינדונזיה, מה שגרם לתושבים להתקהל ברחובות. בניינים רבי קומות שהתנדנדו פונו.<ref name="Tarigan1"></ref>

== לאחר רעידת האדמה ==
נשיא אינדונזיה ג'וקו וידודו הנחה את שר השיכון והעבודות הציבוריות לבדוק את נזקי רעידת האדמה, ולשם כך הוא הגיע לאזור צ'יאנג'ור ב-21 בנובמבר.<ref name="Widiarto1"></ref>

הפצועים פונו לארבעה בתי חולים שונים באזור צ'יאנג'ור.<ref></ref> בשל המספר הרב של פצועים שהגיעו לבית החולים צ'יאנג'ור, נבנה בית חולים שדה בחניה של בית החולים.<ref></ref>

== ראו גם ==
* רעידת האדמה באגאדיר

==קישורים חיצוניים==

== הערות שוליים ==

2022
קטגוריה:רעידות אדמה ב-2022